
25-TA-3063: Noteikumu projekts (Grozījumi)
Grozījumi Ministru kabineta 2024. gada 3. decembra noteikumos Nr. 775 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" otrās kārtas īstenošanas noteikumi"

	1.
	Noteikumu konsolidētā versija
53.2 Ja finansējuma saņēmējs par sadarbības tīkla dalībnieku nav saņēmis izziņu no Sodu reģistra saskaņā ar šo noteikumu 53.1 punktu, šo noteikumu 53.1. apakšpunktā minētās prasības ievērošanai finansējuma saņēmējs no sadarbības tīkla dalībnieka pieprasa apliecinājumu, ka uz to nav attiecināmi Eiropas Savienības fondu 2021.–2027. gada plānošanas perioda vadības likuma 22. pantā noteiktie izslēgšanas nosacījumi.
	Iebildums
Lūdzam izvērtēt, vai projekta 18.punktā ietvertais regulējums, kas paredz sadarbības tīkla dalībnieka apliecinājuma iesniegšanu, t.sk.ziņu par sodāmības neesamību iesniegšanu, ir samērīgs un nepieciešams. Atbilstoši Valsts kancelejas 2021. gada vadlīnijās sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā (turpmāk – VK vadlīnijas) noteiktajam attiecībā uz datu aizsardzību (54 - 55.lpp.), gadījumā, kad ir plānota personas datu apstrāde, tas ir uzskatāms par personas pamattiesību aizskārumu, tādēļ ir vērtējams šāda ierobežojuma samērīgums ar sasniedzamo mērķi. Papildinot minēto, norādāms, lai noskaidrotu, vai ierobežojums ir nepieciešams demokrātiskā sabiedrībā, ir jāvērtē vai ierobežojums ir sociāli nepieciešams un samērīgs. Ņemot vērā, ka jau tiek paredzēts finansējuma saņēmēja pienākums pārliecināties par sadarbības tīkla dalībnieka atbilstību, vēršoties Iekšlietu ministrijas Informācijas centrā izziņas no Sodu reģistra saņemšanai, ir izvērtējama nepieciešamība paredzēt papildus personas datu apstrādi -  sadarbības tīkla dalībnieka apliecinājuma iesniegšanu.
Piedāvātā redakcija
-
	Santa Skutele (TM)

	2.
	Anotācija (ex-ante)
8.1.13. uz datu aizsardzību
	Priekšlikums
Ņemot vērā, ka projekts paredz sadarbības tīkla dalībnieka sodāmības datu apstrādi (piemēram, projekta 18.-19.punkts), lūdzam precizēt anotācijas 8.1.13. apakšpunktu, ietverot visu nepieciešamo informāciju atbilstoši VK vadlīnijām.  Anotācijā norādāms tiesiskais pamatojums personu datu apstrādei (tostarp arī spēkā esošs ārējais normatīvais akts (-i) un tā norma (-as), no kā ir izsecināma nepieciešamība apstrādāt personu datus projektā paredzētajā veidā), kā arī sniedzams īss un kodolīgs skaidrojums par paredzēto personu datu apstrādi – kādu datu subjektu un kādu kategoriju datus paredz apstrādāt projekts, kādos konkrētos nolūkos, papildus norādot arī – vai personu dati tiks glabāti un kāds būs datu glabāšanas termiņš, kāds ir pamatojums glabāšanas termiņam.
 
Piedāvātā redakcija
-
	Santa Skutele (TM)

	3.
	Noteikumu konsolidētā versija
53.3 Sadarbības iestādei ir pienākums šo noteikumu 53.2 punktā minētajā gadījumā reizi gadā izlases veidā pārbaudīt, vai uz sadarbības tīkla dalībnieku nav attiecināmi šo noteikumu 53.1. apakšpunktā minētie nosacījumi.
	Priekšlikums
Lūdzam papildināt anotāciju, skaidrojot pēc kādiem kritērijiem vai metodes tiek veikta izlase, lai veiktu pārbaudi par sadarbības tīkla dalībnieka atbilstību.
Piedāvātā redakcija
-
	Santa Skutele (TM)



